APSTIPRINĀTS

SIA „Rīgas 1.slimnīca”

nekustamo īpašumu iznomāšanas komisijas

2024.gada 20.decembra sēdē

(protokols Nr.9/2024)

**Telpu nomas atkārtotas rakstiskas izsoles**

**NOLIKUMS**

**par nekustamā īpašuma Bruņinieku ielā 5 / k-9 Rīgā,**

**(kadastra apzīmējums 0100 023 0110 023), pagrabstāva un 1.stāva telpām ar kopējo platību 1079,47 m2** **un ar tām saistīto zemes gabala daļu**

*izsoles identifikācijas Nr. IZS.2024/02*

1. **Vispārīgie noteikumi**
	1. Izsoles rīkotājs un telpu iznomātājs:

**SIA „Rīgas 1.slimnīca”**, reģistrācijas Nr. 40003439279,

adrese: Bruņinieku iela 5 / k-2, Rīga, LV-1001,

tālrunis 67366375,

kontaktpersona: Nekustamo īpašumu iznomāšanas komisijas priekšsēdētāja, Ekonomikas un statistikas nodaļas vadītāja Santa Divanovska, tālrunis 67366373, e-pasts: santa.divanovska@1slimnica.lv.

* 1. Izsoli rīko un organizē SIA „Rīgas 1.slimnīca” nekustamo īpašumu iznomāšanas komisija (turpmāk – Komisija), kura izveidota ar SIA „Rīgas 1.slimnīca” valdes 2021.gada 22.decembra lēmumu Nr.12 (sēdes protokols Nr. 53/2021) un kuras pienākumi un tiesības ir noteikti SIA „Rīgas 1.slimnīca” dokumentā Nr.NL-2 „Nekustamo īpašumu iznomāšanas komisijas nolikums”.
	2. Telpu nomas rakstiskas izsoles nolikums (turpmāk – nolikums) ir sagatavots saskaņā ar Ministru kabineta 2018.gada 20.februāra noteikumiem Nr.97 „Publiskas personas mantas iznomāšanas noteikumi” un Rīgas domes 2012.gada 3.jūlija iekšējiem noteikumiem Nr.16 „Rīgas pilsētas pašvaldībai piederošā un piekrītošā nekustamā īpašuma iznomāšanas un nomas maksas noteikšanas kārtība”.
	3. Nolikums nosaka kārtību, kādā rakstiskā izsolē tiks piešķirtas nomas tiesības uz Rīgas valstspilsētas pašvaldības nekustamā īpašuma Bruņinieku ielā 5/ k-9, Rīgā, LV-1001, (būves kadastra apzīmējums 0100 023 0110 023) daļu.
	4. Izsoles veids – **atkārtota** (otrā) **rakstiska izsole**.
	5. Izsoles mērķis ir iznomāt izsoles priekšmetu pretendentam, kurš iesniedzis nolikumam, tajā noteiktajiem nosacījumiem un norādītajam iznomāšanas mērķim **atbilstošu pieteikumu ar augstāko piedāvāto nomas maksu**.
1. **Izsoles priekšmeta raksturojums**
	1. Izsoles priekšmets sastāv no pagrabstāva daļas 367,43 m2 platībā un 1.stāva telpām 712,04 m2 platībā – kopējā iznomājamā platība 1079,47 m2 (turpmāk – Telpas) un ar Telpām saistītās zemes gabala daļas.
	2. Nomas līgumā paredzētais Telpu izmantošanas **mērķis****:** **ēdināšanas pakalpojumu sniegšana, tajā skaitā nodrošinot kafejnīcas darbību**.
	3. Telpu plāns pievienots nolikumam kā nolikuma 2.pielikumā esošā nekustamā īpašuma nomas līguma (turpmāk – Nomas līgums) 3.pielikums.
	4. Telpas raksturojoši attēli pievienoti nolikuma 3.pielikumā (Telpas tiek iznomātas bez attēlos redzamā aprīkojuma, kas pieder līdzšinējam nomniekam).
	5. Telpas apskatāmas dabā, iepriekš sazinoties ar atbildīgo darbinieku Mārtiņu Pukinski pa tālruni 67366288 vai 29439144 un vienojoties par konkrētu apskates laiku.
2. **Izsoles sākumcena un Nomas līguma termiņš**
	1. Saskaņā ar SIA „Rīgas 1.slimnīca” pieaicināta Rīgas domes Īpašuma departamenta izvēlētā sertificētā nekustamā īpašuma vērtētāja SIA „Grant Thornton Baltic” 2024.gada 4.aprīļa atzinumu un iespējamo tirgus nomas maksas novērtējumu, izsoles nosacītā nomas maksa par Telpu un ar tām saistītā zemes gabala daļas nomu (turpmāk – **izsoles sākumcena**) ir:
		1. **par pagrabstāva telpām: 1,60 EUR** (viens *euro*, 60 centi), neieskaitot pievienotās vērtības nodokli, **par vienu kvadrātmetru mēnesī**;
		2. **par 1.stāva telpām: 2,10 EUR** (divi *euro*, 10 centi), neieskaitot pievienotās vērtības nodokli, **par vienu kvadrātmetru mēnesī**.
	2. Iesniedzot pieteikumu izsolei, pretendents norāda piedāvāto nomas maksu, kas **ir augstāka par attiecīgo izsoles sākumcenu** atsevišķi Telpu pagrabstāvam un 1.stāvam.

* 1. Iznomāšanas termiņš ir **10 (desmit) gadi** no attiecīga nodošanas-pieņemšanas akta parakstīšanas dienas.
1. **Izsoles priekšmeta** **nomas īpašie nosacījumi**
	1. Par nosolītajām Telpām izsoles uzvarētājam jāslēdz Nomas līgums ar iznomātāju saskaņā ar nolikuma 2.pielikumā pievienoto Nomas līguma projektu. Izsoles pretendenta prasība mainīt Nomas līguma noteikumus uzskatāma par atteikšanos parakstīt Nomas līgumu.
	2. Nomas līgums tiks noslēgts, saņemot Rīgas valstspilsētas pašvaldības Īpašuma departamenta un Rīgas valstspilsētas pašvaldības Labklājības departamenta rakstisku saskaņojumu.
	3. Telpu noma tiks uzsākta, vienojoties par precīzu datumu, ne vēlāk kā 2025.gada 1.jūlijā, parakstot attiecīgu nodošanas-pieņemšanas aktu.
	4. Nomnieks izmanto Telpas šī nolikuma 2.2.punktā noteiktajiem mērķiem pēc saviem ieskaitiem, vienlaikus nodrošinot visu saistošo normatīvo aktu ievērošanu, kā arī kafejnīcas darbību atbilstoši Nomas līgumā noteiktajām prasībām.

* 1. Noslēdzot Nomas līgumu, papildu citiem maksājumiem, kas noteikti Nomas līgumā, nomnieks apņemas veikt ieguldījumus Telpu uzlabošanā, nodrošinot ēkas Bruņinieku ielā 5/k-9, Rīgā, kurā izvietotas Telpas, visu ārsienu un fasādes remontu, tajā skaitā nodrošinot sanācijas sistēmas darbus, apmešanu, gruntēšanu un krāsošanu. Ieguldījumi veicami, ņemot vērā, ka:
		1. visus darbus un ar tiem saistītos saskaņojumus, ja tādi saskaņā ar normatīvajiem aktiem nepieciešami, nomnieks veic pilnībā par saviem līdzekļiem, ievērojot visus spēkā esošos būvnormatīvus;
		2. darbi jāuzsāk uzreiz pēc Telpu nomas uzsākšanas, par ko parakstīts attiecīgs nodošanas-pieņemšanas akts, nodrošinot, ka triju mēnešu laikā no nomas uzsākšanas tiek nodrošināta veicamo darbu veicēja izvēle un paredzēto darbu tāmes sagatavošana un iesniegšana saskaņošanai iznomātājam;
		3. ne vēlāk kā gada laikā no nomas uzsākšanas jānodrošina visu darbu pabeigšana un rakstiskas atskaites iesniegšana iznomātājam par veiktajiem darbiem;
		4. visiem darbiem ir jānodrošina piecu gadu garantijas noteikšana.
	2. Pēc Nomas līguma noslēgšanas nomnieks Nomas līgumā noteiktajā termiņā veic maksājumu 484 EUR (četri simti astoņdesmit četri *euro*, 0 centi), ieskaitot pievienotās vērtības nodokli, par sertificēta nekustamā īpašuma vērtētāja nekustamā īpašuma tirgus nomas maksas vērtējuma veikšanas izdevumiem un, uzsākot Telpu nomu, veic Telpu apdrošināšanu pret visa veida riskiem, nodrošinot, ka visu turpmāko Nomas līguma darbības laiku nepārtraukti ir spēkā šāda apdrošināšana.
	3. Nomnieks nodrošina Telpu uzturēšanu atbilstoši normatīvo aktu prasībām, tajā skaitā nepieciešamības gadījumā par saviem līdzekļiem veicot Telpu kārtējo un kosmētisko remontu. Nomājot Telpas, nomnieka pienākums ir veikt nepieciešamās darbības, lai Telpu tehniskais stāvoklis nepasliktinātos un būtu atbilstošs ēdināšanas pakalpojumu sniegšanai.
	4. Papildus Telpu nomas maksai nomnieks atbilstoši Nomas līguma pielikumā noteiktajai kārtībai un saskaņā ar iznomātāja izrakstītajiem rēķiniem maksā par komunālajiem pakalpojumiem un citiem iznomātāja sniegtajiem pakalpojumiem.
	5. Nomnieks atlīdzina iznomātājam nekustamā īpašuma nodokli un visus citus uz Telpām attiecināmus nodokļus un nodevas, kas paredzētas vai tiks noteiktas Latvijas Republikas normatīvajos aktos.
	6. Kopā ar Telpām nomnieka lietošanā tiek nodota ar Telpām saistītā zemes gabala daļa.
	7. Nomniekam nav tiesību nodot Telpas vai to daļu apakšnomā.
	8. Nomniekam ir pienākums paziņot iznomātājam par vēlēšanos pagarināt Nomas līguma termiņu ne vēlāk kā 2 (divus) mēnešus pirms Nomas līgumā noteiktā termiņa beigām. Nomas līguma termiņš var tikt pagarināts, ja to atļauj normatīvie akti, kopā nepārsniedzot 30 gadu termiņu kopš Nomas līguma noslēgšanas, katru reizi pagarinot minēto termiņu ne vairāk kā uz 5 gadiem. Pagarinot Nomas līguma termiņu, iznomātājs ir tiesīgs paaugstināt Telpu nomas maksu saskaņā ar nekustamā īpašuma vērtētāja nekustamā īpašuma tirgus nomas maksas vērtējumu.
1. **Pretendenti un izsoles izsludināšana**
	1. Sludinājums par nomas tiesību izsoli tiek publicēts Rīgas valstspilsētas pašvaldības tīmekļvietnē [www.riga.lv](http://www.riga.lv), sadaļā „Izsoles” un Iznomātāja tīmekļvietnē [www.1slimnica.lv](http://www.1slimnica.lv) sadaļā „Par mums” → „Iepirkumi un izsoles” → „Izsoles”.
	2. Ar nolikumu, tai skaitā Nomas līguma projektu, interesenti var iepazīties Rīgas valstspilsētas pašvaldības tīmekļvietnē [www.riga.lv](http://www.riga.lv), sadaļā „Izsoles” un iznomātāja tīmekļvietnē [www.1slimnica.lv](http://www.1slimnica.lv) sadaļā „Par mums” → „Iepirkumi un izsoles” → „Izsoles”, kā arī Iznomātāja administrācijā – 3.stāvā, Bruņinieku iela 5 / k-2, Rīga, LV-1001, darba dienās no plkst. 09.00 līdz plkst.16.00.
	3. Nomas tiesību pretendents var būt juridiska persona vai personālsabiedrība, kas atbilst šādām prasībām:
		1. pirms pieteikšanās izsolei veicis Telpu apsekošanu no savas puses nolikuma 2.5.punktā noteiktajā kārtībā, lai iepazītos ar to faktisko stāvokli dabā;
		2. nolikumā noteiktajā termiņā un kārtībā ir iesniedzis pieteikumu dalībai izsolē;
		3. saskaņā ar spēkā esošajiem normatīvajiem aktiem var iegūt nomā īpašumu un veic normatīvajos aktos noteiktajā kārtībā reģistrētu komercdarbību vai saimniecisko darbību ēdināšanas pakalpojumu jomā;
		4. pieteikuma iesniegšanas brīdī nav nodokļu maksājumu parādu, kas pārsniedz 150 EUR;
		5. pretendentam, kā arī attiecīgās juridiskās personas vai personālsabiedrības patiesā labuma guvējam nav piemērotas starptautiskās vai nacionālās sankcijas.
	4. Persona uzskatāma par nomas tiesību pretendentu ar brīdi, kad Komisija ir saņēmusi nomas tiesību pretendenta pieteikumu, kas ir noformēts atbilstoši nolikuma 7.2.punktam, reģistrēts nolikumā noteiktajā kārtībā un uz to nav attiecināmi nolikuma 7.6. un 7.7.punktā noteiktie gadījumi, kad pieteikums tiek uzskatīts par neiesniegtu.
	5. Iznomātajam ir tiesības publiskot informāciju par izsoles izsludināšanu plašsaziņas līdzekļos, kā arī informēt par to personas, kas iepriekš ir izteikušas vēlmi nomāt Telpas.
2. **Pieteikuma dokumenti**
	1. Dalībai izsolē pretendents iesniedz šādus dokumentus:
		1. pieteikumu dalībai izsolē, kas sagatavots latviešu valodā saskaņā ar nolikuma 1.pielikumā noteikto paraugu;
		2. dokumentu, kas apliecina, ka pretendents ir reģistrēts normatīvajos aktos noteiktā kārtībā;
		3. dokumentu, kas apliecina pretendenta pārstāvja tiesības pārstāvēt pretendentu;
		4. Valsts ieņēmumu dienesta (VID) izsniegtu izziņu (oriģinālu), kas izdota ne senāk kā mēnesi pirms pieteikuma iesniegšanas, vai pretendenta apliecinātu izdruku no VID elektroniskās datu bāzes par pretendenta nodokļu parādu, kas pārsniedz 150 EUR, neesamību.
	2. Pieteikumu dalībai izsolē, kas sagatavots saskaņā ar nolikuma 1.pielikumā noteikto paraugu, pašrocīgi vai ar drošu elektronisko parakstu, kas satur laika zīmogu paraksta persona, kas ir tiesīga pārstāvēt pretendentu atbilstoši dokumentam, kas norādīts nolikuma 6.1.3.punktā.

* 1. Pieteikumam un tam pievienotajiem dokumentiem jābūt skaidri salasāmiem. Ja Komisijai nepieciešams pārliecināties par dokumenta oriģināla juridisko spēku vai dokumenta atvasinājuma (kopijas) pareizību, Komisija dokumentu salīdzināšanai var pieprasīt uzrādīt dokumenta oriģinālu, kurš atšķirības gadījumā būs noteicošais dokuments.
1. **Pieteikuma noformēšana un iesniegšana izsolei**
	1. Pieteikumu dalībai izsolē, kas sagatavots atbilstoši šī nolikuma 6.punktam, jāiesniedz SIA „Rīgas 1.slimnīca” **līdz 2025.gada 17.janvārim plkst.11:00**, ievērojot, ka gadījumā, ja pieteikums tiek iesniegts, nosūtot pa pastu, tad arī pasta sūtījumam jābūt piegādātam līdz norādītajam laikam.
	2. **Pieteikuma dokumenti ir jāiesniedz vienā no šādiem veidiem:**
		1. ja pieteikums parakstīts pašrocīgi – to un tam pievienotos dokumentus nosūta pa pastu uz adresi Bruņinieku iela 5 / k-2, Rīga, LV-1001 vai iesniedz personīgi norādītajā adresē 3.stāvā – administrācijā darba dienās no plkst.09.00 līdz plkst.16.00 slēgtā aizzīmogotā aploksnē, uz kuras ir uzraksts:

|  |
| --- |
| „Iznomātājam: SIA „Rīgas 1.slimnīca”izsolei „Par tiesībām nomāt nekustamā īpašumaBruņinieku ielā 5 / k-9, Rīgā, LV-1001daļu 1079,47 m2 platībā(izsoles identifikācijas Nr. Izs.2024/02)Iesniedzējs: (*pretendenta nosaukums, reģistrācijas Nr.*)Atvērt tikai Nekustamā īpašuma iznomāšanas komisijas klātbūtnē!” |

* + 1. ja pieteikums parakstīts elektroniski ar drošu elektronisko parakstu, kas satur laika zīmogu – to un tam pievienotos dokumentus iesniedz vienā datnē šifrētā veidā, aizsargājot ar paroli (dokumentācijas šifrēšana ir obligāta, informācija par paroli iesniedzama nolikuma 7.3.punktā noteiktajā kārtībā) un nosūtot vienā elektroniskā sūtījumā uz elektroniskā pasta adresi administracija@1slimnica.lv, kā elektroniskā sūtījuma tēmu norādot: „PIETEIKUMS IZSOLEI, ID Nr. Izs.2024/02”, bet sūtījuma tekstā norādot:

„Pieteikums izsolei „Par tiesībām nomāt nekustamā īpašuma Bruņinieku ielā 5 / k-9, Rīgā, LV-1001, daļu 1079,47 m2 platībā” (izsoles identifikācijas Nr. Izs.2024/02). Iesniedzējs: *(pretendenta nosaukums, reģistrācijas Nr.)*.Parole pieteikuma atvēršanai tiks nosūtīta atsevišķi.”.

* 1. Paroli, kas derīga nolikuma 7.2.2.punktā noteiktajā kārtībā iesniegtā pieteikuma atvēršanai, pretendents nosūta uz elektroniskā pasta adresi administracija@1slimnica.lv pēc šī nolikuma 7.1.punktā minētā piedāvājumu iesniegšanas termiņa (ne ātrāk!), bet ne vēlāk kā 15 (piecpadsmit) minūtes pēc minētā termiņa beigām. Nosūtot paroli kā elektroniskā sūtījuma tēmu norāda: „PAROLE pieteikumam izsolei ID Nr. Izs.2024/02”, bet sūtījuma tekstā norāda: „Parole *(pretendenta nosaukums, reģistrācijas Nr.)* pieteikuma atvēršanai: *(attiecīgā parole).*”.
	2. Pretendents ir tiesīgs grozīt vai atsaukt iesniegto piedāvājumu, rakstiski par to paziņojot Komisijai līdz piedāvājumu iesniegšanas termiņa beigām.

* 1. Grozījumus piedāvājuma dokumentos pretendents noformē un iesniedz tādā pašā kārtībā kā piedāvājumu.
	2. Pretendents var iesniegt vienu pieteikuma variantu. Ja tiek iesniegti vairāki pieteikuma varianti, par iesniegtu tiks uzskatīts pēdējais līdz piedāvājumu iesniegšanas termiņa beigām iesniegtais pieteikuma variants, bet pārējie tiks uzskatīti par neiesniegtiem, turpmāk nevērtējot.
	3. Pēc šī nolikuma 7.1.punktā minētā termiņa saņemts pieteikums, nolikuma 7.2.1.punkta kārtībā saņemts pieteikums, kas saņemts atvērtā vai bojātā veidā, kā arī nolikuma 7.2.2.punkta kārtībā saņemts pieteikums, kas nav šifrēts ar paroli vai kuram nolikuma 7.3.punktā noteiktajā termiņā nav atsūtīta derīga parole pieteikuma atvēršanai, tiks uzskatīts par neiesniegtu, turpmāk nevērtējot.
	4. Ja pieteikums ir atzīts par neiesniegtu, turpmāk nevērtējot, Komisija par to informē pretendentu, bet tai nav pienākuma pieteikumu atgriezt pieteicējam.
	5. Saņemot pieteikumu, Komisijas sekretārs tos reģistrē izsoles pieteikumu iesniegšanas reģistrācijas lapā iesniegšanas secībā, norādot tā kārtas numuru, iesniedzēju, saņemšanas datumu un laiku.
	6. Informācija par reģistrētiem pretendentiem un to skaitu netiek izpausta līdz pieteikumu atvēršanas sanāksmei.
	7. Visas izmaksas, kas saistītas ar pieteikuma sagatavošanu un iesniegšanu sedz pretendents.
1. **Izsoles norise un nomas līguma slēgšana**
	1. Rakstiska izsole (**pieteikumu atvēršanas sanāksme**) notiks **2025.gada 17.janvārī plkst.11:30** SIA „Rīgas 1.slimnīca”, Bruņinieku ielā 5 / k-2, Rīgā, LV-1001, 3.stāvā, zālē.
	2. Pieteikumu atvēršanas sanāksme ir atklāta.
	3. Izsole nenotiek, ja dalībai izsolē noteiktajā termiņā nav iesniegts neviens pieteikums. Tādā gadījumā Komisija var pagarināt pieteikumu iesniegšanas termiņu, nosakot jaunu izsoles (pieteikumu atvēršanas sanāksmes) laiku, pārējos izsoles noteikumus atstājot negrozītus.
	4. Pieteikumus atver to iesniegšanas secībā. Pēc pieteikuma atvēršanas Komisijas priekšsēdētājs nosauc pretendenta nosaukumu, datumu, kad pieteikums iesniegts un pretendenta piedāvāto nomas maksu. Komisijas locekļi parakstās uz pieteikuma. Elektroniski iesniegtie pieteikumi pēc atvēršanas netiek izdrukāti, jo tie satur drošu elektronisko parakstu ar laika zīmogu.
	5. Pēc pieteikumu atvēršanas sanāksmes Komisija slēgtā sēdē izvērtē pretendentu pieteikumu un iesniegto dokumentu atbilstību publicētajiem nomas nosacījumiem un nosaka izsoles uzvarētāju. Par izsoles uzvarētāju tiek atzīts pretendents, kura pieteikuma dokumenti atbilst nolikuma prasībām, kurš atbilst nolikuma 5.3.punkta noteikumiem un piedāvā visaugstāko nomas maksu.
	6. Augstākā nomas maksa tiek noteikta, aprēķinot kopējo mēneša maksājumu par visu iznomājamo Telpu platību atbilstoši pretendenta piedāvātajai Telpu pagrabstāva un 1.stāva nomas maksai par vienu kvadrātmetru mēnesī, neieskaitot pievienotās vērtības nodokli.
	7. Ja izrādās, ka divi vai vairāki nolikuma 5.3.punkta noteikumiem atbilstoši pretendenti, kuru pieteikuma dokumenti atbilst nolikuma prasībām, ir piedāvājuši vienādu augstāko nomas maksu, Komisija rakstiski lūdz šiem pretendentiem iesniegt jaunu rakstveida nomas maksas piedāvājumu, nosakot piedāvājumu iesniegšanas un atvēršanas datumu, laiku un vietu. Ja neviens neiesniedz jaunu nomas maksas piedāvājumu vai atkārtoti piedāvā vienādu nomas maksu, Komisija par izsoles uzvarētāju nosaka pretendentu, kura pieteikums izsolei iesniegts agrāk, pārējos vienādu nomas maksu piedāvājušos pretendentus sarindojot sākotnējo pieteikumu iesniegšanas secībā.
	8. Komisija ir tiesīga pārbaudīt nomas tiesību pretendenta sniegtās ziņas. Nomas tiesību pretendentu nevar atzīt par izsoles uzvarētāju, ja tiek atklāts, ka nomas tiesību pretendents ir sniedzis nepatiesas ziņas.
	9. Komisijai ir tiesības jebkurā brīdī pārtraukt izsoli, ja tā konstatē, ka ir jāveic grozījumi nolikumā.
	10. Pēc visu pieteikumu atvēršanas un izvērtēšanas Komisija nosauc visaugstāko nomas maksu un nomas tiesību pretendentu, kas to nosolījis un ieguvis tiesības slēgt Nomas līgumu, pārējos pretendentus sarindojot secībā, kādā būtu jāpiedāvā slēgt Nomas līgumu, un paziņo, ka rakstiskā izsole ir pabeigta.
	11. Rakstiskas izsoles gaita tiek protokolēta. Protokolā norāda katra pretendenta piedāvāto Telpu nomas maksu, to, vai pretendents un tā pieteikums atbilst nolikuma prasībām, kā arī izsoles rezultātu. Izsoles protokolu paraksta visi Komisijas locekļi.
	12. Izsoles protokolā sarindotajā pretendentu secībā iznomātājs rakstiski piedāvā slēgt Nomas līgumu pretendentiem atbilstoši to nosolītajai nomas maksai.
	13. Informāciju par Komisijas apstiprināto izsoles rezultātu ne vēlāk kā 10 darbdienu laikā pēc izsoles rezultātu paziņošanas publicē Rīgas valstspilsētas pašvaldības tīmekļvietnē [www.riga.lv](http://www.riga.lv), sadaļā „Izsoles” un Iznomātāja tīmekļvietnē www.1slimnica.lv sadaļā „Par mums” → „Iepirkumi un izsoles” → „Izsoles”.
	14. Pretendents 7 (septiņu) darba dienu laikā pēc rakstiskās izsoles rezultātu paziņošanas no savas puses paraksta un iesniedz Komisijai Nomas līgumu vai rakstiski paziņo par atteikumu parakstīt Nomas līgumu. Ja iepriekšminētajā termiņā pretendents Nomas līgumu neparaksta, iesniedzot vai neiesniedzot attiecīgu atteikumu, ir uzskatāms, ka pretendents no Nomas līguma slēgšanas ir atteicies.
	15. Ja pretendents no Nomas līguma slēgšanas ir atteicies, Komisija piedāvā slēgt Nomas līgumu nākamajam pretendentam atbilstoši izsoles protokolā noteiktajai secībai.
	16. Pēc Nomas līguma, kas parakstīts no pretendenta puses, saņemšanas, iznomātājs nekavējoties rakstiski lūdz Rīgas valstspilsētas pašvaldības Īpašuma departamentam un Rīgas valstspilsētas pašvaldības Labklājības departamentam rakstisku saskaņojumu Nomas līguma noslēgšanai un Nomas līgumu no savas puses paraksta pēc attiecīgo saskaņojumu saņemšanas.
	17. Ne vēlāk kā divu darba dienu laikā pēc Nomas līguma noslēgšanas informācija par to tiek publicēta Rīgas valstspilsētas pašvaldības tīmekļvietnē [www.riga.lv](http://www.riga.lv), sadaļā „Izsoles” un Iznomātāja tīmekļvietnē www.1slimnica.lv sadaļā „Par mums” → „Iepirkumi un izsoles” → „Izsoles”.

**Pielikumi:**

*1.pielikums* – pieteikuma paraugs dalībai izsolē;

*2.pielikums* – nekustamā īpašuma nomas līguma projekts;

*3.pielikums* – nomas objekta attēli.

Nekustamā īpašuma

iznomāšanas komisijas priekšsēdētāja *(personīgais paraksts)* Santa Divanovska